Lepo pozdravljeni 9.A in 9.B!

Zahvaljujem se Vam za pridno oddajanje nalog in uspešno povezovanje na videokonferenčno uro glasbe s pomočjo računalnika ali pametnega telefona. Če še kdo nima možnosti za povezavo (nima internet, računalnik ali tablico) naj mi sporoči po e-mailu ali obvesti razrednika. Odspodaj je izpisana snov za naslednje obdobje dveh ur glasbe (imamo dovolj časa, zato nikar ne pretiravajte – lepo počasi pa bo šlo).

Preberite snov in v zvezek vpišite samo pomembne dele (po lastni presoji). Pomagajte si z učbenikom in e-učbenikom <https://eucbeniki.sio.si/gum9/3240/index.html>

Po tem, ko ste snov prebrali naredite doma plakat pri katerem predstavite pomembna spoznanja iz pridobljene snovi (Prilepite ustrezne slike. Vpišite spremni tekst in smiselno zapolnite prostor na plakatu).

Lahko se odločite, da namesto plakata na podoben način naredite Power Point predstavitev in mi jo pošljete na moj e-mail igor.hodak@os-sturje.si Vaše domače delo bom pregledal in ocenil, ko bo to mogoče.

Želim Vama zdravja in radovednega raziskovanja.

Vaš učitelj glasbe, Igor Hodak

**1990–2000 (DANCE, HIP HOP, RAP, RAVE, KARAOKE …)**

Veliko evropskih držav se je v teh letih osamosvojilo in **popularna** **glasba** je dobila še večje, skoraj **brezmejne razsežnosti**. Glasbeniki so se predstavljali v javnosti s pomočjo **video spotov**, glasbo pa so snemali v sodobnih lasersko **digitalnih studiih** na **CD** (**c**ompact **d**isc – zgoščenka) ter na **DVD** (**d**igital **v**ersatile **d**isc). Številni snemalni studii so bili dostopni tako rekoč vsem ljudem, ki imajo denar in željo postati glasbenik (ter nove ideje, s katerimi so želeli osvojiti del publike). Odprlo se je tržišče za nove **privatne radijske** in **televizijske postaje**, ki kar tekmujejo, katera bo imela boljši glasbenozabavni program in s tem večji krog poslušalcev oziroma gledalcev. Pojavila se je računalniško posneta popularna **dance, techno, rap** in **rave glasba**, speven **britpop** ter alternativna rock zvrst **grunge.** Mnogi ljudje so glasbo začeli poustvarjati s pomočjo **karaok** (petje v živo ob play back spremljavi). Elektronika je na živih nastopih začela zamenjevati različne glasbenike, ki nastopajo solistično kot »one man« band.

Pojavile so se mnoge internacionalne fantovske in dekliške **pop** plesne sku-pine, kot so **Caught in the Act, New Kids on the Block, Backstreet Boys, Take That, Spice Girls, , 'N Sync, Kelly Family, Foxy Teens, Power Dancers, Kingston, Napoleon, Game Over, ET** …Številnenove pesmi pa so peli starejši in novi pevci: Helena **Blagne**, Simona **Weiss**, Nuša **Derenda,** Karmen **Stavec**, Anja **Rupel**, Alenka **Godec**, Darja **Švajger**, **Hajdi**, **Sebastian**, **Magnifico** …Oliver **Dragojević**, **Gibonni**, Dražen **Zečić**, Vinko **Coce**, **Danijela**, **Vanna**, **Severina** … **Madonna**, Kylie **Minogue**, George **Michael**, Robbie **Williams**, Mariah **Carey**, Celine **Dion**, Britney **Spears**, Justin **Timberlake** ...disc jockeyi (DJ): **DJ Bobo, DJ Shadow, DJ Icey** …mnogi »recitatorji« mnogokrat tudi grobih besedil **hip hop** in **rap** glasbe: **Eminem**, Will **Smith**, **Ice Cube**, **Puff Daddy**, **Jay-Z, Klemen Klemen, 6pack Čukur** …

Veliko priljubljenost je v teh letih doživela tudi **latino pop glasba**. Že v 20. letih 20. stoletja so bile Mehika, Argentina in Španija resničen vir popularne glasbe, ki so jo izvažali v vse špansko govoreče države. Z mnogimi imigranti, ki so se prisiljevali v različne dežele sveta, je ta glasba doživela novo renesanso spet ob koncu tisočletja. Vodilni poustvarjalci te glasbe so bili: Ricky **Martin**, Enrique **Iglesias**, Jennifer **Lopez**, Gloria **Estefan**, **Shakira**, Christina **Aguilera** …Tako kot večino svetovne glasbe je tudi ta zaživela na naših tleh in mnogi glasbeniki so jo izvajali tudi pri nas. Največ občinstva so imeli: Jan **Plestenjak, Avia band, Kingston, Latino, Ritmo loco** …

Posebno veljavo je dobila tudi **soul glasba**, ki so jo izvajali večji ansambli s spremljevalnimi pevci (back vokali). Priljubljene so bile skladbe glasbenikov, kot so **Ray Charles, Joe Cocker, Aretha Franklin, Diana Ross, Stevie Wonder**. Pri nas so njihove melodije najuspešneje izvajale zlasti skupine: **Kut Gas**, **Botri** in **Soulata**.

Na področju narodno-zabavne glasbe so bile vedno bolj priljubljene mlade skupine, ki so jih ustanavljali že uveljavljeni glasbeniki. Ti so bili hkrati menedžerji, umetniški vodje, producenti in predstavniki svojih varovancev na nastopih in v medijih. Takšne skupine so: **Slapovi, Vesele Štajerke, Gašperji, Navihanke, Polka punce, Modrijani, Pogum, Mladi Dolenci** ...

**21. stoletje (MULTIKULTURA)**

Glasbeniki v 21. stoletju na vse načine povezujejo, gojijo in ohranjajo zabav-no in umetno glasbo preteklosti in ji dodajajo nove oblike in priredbe. Nasto-pajo v glavnem na velikih odrih **na prostem** za večtisočglavo množico, v številnih sodobno opremljenih **diskotekah**, v intimnih **klubih**, kjer izvajajo **jam session** (sprotna improvizacija naključno izbranih glasbenikov na prej dogovorjeno harmonijo), in v raznih **show programih** nacionalnih in zaseb-nih televizijskih postaj. Igranje v živo je prisotno le še na odprtih koncertih, drugje pa glasbeniki po navadi nastopajo na **»play back«** (studijsko posneto glasbo). Na nastopu je pomembna **koreografija**, **šov** in scenski **nastop**. Na koncertnih odrih pred velikimi množicami poslušalcev nastopajo različne zabavne skupine. Mnogokrat skupaj tudi zaigrajo. Nič čudnega ni, če rock skupina igra hkrati s simfoničnim orkestrom, harmonikar vleče meh na hard rock koncertih, popevkarji plešejo v narodnih nošah v disktekah …

V glasbi prevzamejo pomembno vlogo sintetizatorji zvoka in računalniki. Glasbo poslušalci poslušajo prek mobilnih telefonov, MP3 in drugih raču-nalniških nosilcev zvokov in jo imajo tako lahko vedno s seboj. Mnogi neu-veljavljeni glasbeniki se prijavljajo na različne televizijske show programe, kjer se potegujejo za prva mesta, ki jim prinašajo nove možnosti tekmovanja in snemanja glasbe. S tem so uspeli: **Be pop, BBT, Unique,** Omar **Naber,** Eva **Černe** … Široke množice poslušalcev navdušuje **turbo folk** glasba, ki se razlikuje od dežele do dežele. To je mešanica narodno-zabavne in pop glasbe, ki je v Sloveniji harmoniko približala zlasti mladim. Mnogi se učijo igranja zlasti na diatonično harmoniko. Takšno glasbo snemajo: **Atomik Harmonik, Turbo Angels, Brendi, Werner, Brigita Šuler** …

Zelo veliko je izšolanih glasbenikov, ki nastopajo v različnih orkestrih in an-samblih, saj se razdalje med ljudmi zaradi satelitov, spletnih strani, massengerjev in drugih elektronskih povezav vsak dan krajšajo. Glasbo prvih let 21. stoletja so zaznamovali mnogi glasbeniki in pevci iz Slovenije in tujine, ki po imenu zaradi svoje internacionalnosti in petja v angleškem jeziku ne izdajajo več, od kod so: **Siddharta, Big Foot Mama,** **Alya, Neisha, Dan D, Billy's Private Parking, Pink, Tokio Hotel, Laibach, The Drinkers, Lunapark, Tabu, Tide, Yogurt, Melodrom, Backstage** …

Glavne značilnosti zabavne popularne glasbe so:

– To je običajno **krajša** vokalna pesem z inštrumentalno spremljavo.

– Med **inštrumenti** so v ospredju električne kitare, tolkala in elektronska glasbila ter druga zvočno tehnična sredstva.

– **Oblikovno** prevladujejo kitične pesmi z refrenom.

– **Besedila** v pesmih, ki niso vedno kvalitetna, razkrivajo probleme mladih in širšega okolja, družbe in politike. Največkrat so besedila **ljubezenska**, lahko pa so tudi protestna, miroljubna, izzivalna, vulgarna, žaljiva …

– **Melodije** so večinoma izpeljane iz durovih in molovih lestvic, imajo poudarjen ritem in nezahtevna sozvočja.

– Z glasbo je **povezana** tudi gibalno-plesna dejavnost, zunanja podoba izvajalcev (obleke, frizure, styling) in svetlobni učinki.

**Glasbena zakladnica** preteklosti in sedanjosti je neizmerna. Skozi čas jo zapolnjujejo **različne zvrsti** in vsebine ljudske in umetne glasbe. Sodobno življenje jo ponuja v obilju glasbenih prireditev in zvočnih posnetkov. Glasba je sestavina filmske umetnosti, gledališča, dopolnjuje različne prireditve, radijske in televizijske oddaje in v polni meri zapolnjuje zvočni prostor naše-ga bivanja. Zato skupina Abba upravičeno poje Hvala za glasbo.

 *Thank you for the music, the songs I’m singing,*

 *thanks for all the joy I’m bringing.*

 *Who can live without it? I ask in all honesty.*

 *What would life be without a song or dance, what are we?*

 *So I say thank you for the music, for giving it to me.*

**Glasba** ne sme postati le zvočna kulisa ali celo moteč dejavnik v življenju. **Izbirati** jo moramo preudarno in skladno s svojimi različnimi življenjskimi potrebami. Ob njej moramo odkrivati vrednote, se notranje bogatiti, se sproščati in zabavati in zbrano poslušamo.

Glasbo, ki smo jo spoznali v vseh letih, lahko razdelimo:

– po obdobjih (srednjeveška, renesančna, baročna, klasična, sodo-bna ...),

– po zasedbi (solistična, komorna, orkestralna, zborovska ...),

– po obliki (sonate, suite, simfonije, koncerti, baleti, opere, popevke ...),

– po tonovskih načinih (tonalna – dur, mol, 12-tonska, atonalna …),

– po opredelitvi (ljudska, resna, klasična, zabavna ...),

– po namenu (otroška, mladinska, cerkvena, filmska, plesna ...),

– po načinu (inštrumentalna, vokalna, vokalno-inštrumentalna …).

V osnovni šoli smo prepevali in poslušali različne skladbe. Nekatere so bolj znane in priljubljene. Zelo znane običajno prepoznamo že po nekaj tonih oziroma motivih. Najboljšo skladbo damo na vrh, druge pa pod njo.

To je bila le kapljica v morju glasbenih umetnin. Iz vseh skladb, ki jih pozna-mo, lahko sestavimo vsak svojo hit lestvico NAJ, NAJ, ki jo lahko uporabimo tudi v programu za valeto, vaš uradni zaključek šolanja. Tako na valeti kot v življenju, v katerega stopi učenec po koncu osnovne šole, bo glasba stalna spremljevalka v pesmih, plesu in poslušanju.

**Glasba** je danes **dostopna** vsakomur, saj obisk baletne, operne ali koncert-ne dvorane ni več nujen. Pri posredovanju glasbe imajo danes velik vpliv razna občila, kot so radio, televizija, internet. Tehnologija je prinesla odločilne razmejitve med »**živo**« in »konzervirano« ali »**playback**« glasbo. Glasba se zelo velikokrat spreminja v zvočno kuliso. Tudi izvajanje glasbe se je iz enosmernega odnosa med odrom in dvorano začelo spreminjati, saj glasbeniki vse bolj spodbujajo poslušalčevo sodelovanje z izvajalci. Novostim se prilagajajo tudi številna **kulturna središča**, ki so v glavnem namenjena zaslužku, ki ga vodi **menedžerstvo**. Menedžerji ali trgovci, ki ponujajo glasbenike, ustvarjajo **zvezdnike**, ki polnijo dvorane in blagajne. Pri širjenju glasbene umetnosti imajo pomembno vlogo mnogi **glasbeni poklici**: skladatelji, pevci, inštrumentalisti, dirigenti, zborovodje, muzikologi, etnomuzikologi, glasbeni pedagogi, glasbeni psihologi, glasbeni terapevti, aranžerji, glasbeni producenti, zvokovni tehniki, uredniki glasbenih revij ali radijskih in televizijskih glasbenih programov, glasbeni kritiki …